徐再思
【中吕】普天乐　吴江八景　垂虹夜月
玉华寒，冰壶冻。云间玉免，水面苍龙。酒一樽，琴三弄。唤起凌波仙人梦，
倚阑干满面天风。楼台远近，乾坤表里，江汉西东。　太湖春波
碧琼纹，玻璃。离情汲汲，潭影悠悠。古渡头，长桥右。一片青风吹皱，
洗桃花昨夜新愁。浮沉锦鳞，高低紫燕，远近白鸥。　龙庙甘泉
养萍实，分桃浪。源通虎跑，味胜蜂糖。可煮茶，堪供酿。第四桥边冰轮上，
浸一泓碧玉流香。香消酒容，芳腴齿牙，冷渗诗肠。　洞庭白云
变阴晴，乘鸾凤。西山暮色，东岳奇峰。可自怡，难持送。舒卷无心为时用，
庆风雷际会从龙。襄王梦里，高僧屋内，彦敬图中。　前村远帆
远村西，夕阳外。倒悬一片，瀑布飞来。万里程，三州界。走羽流星迎风快，
把湖光山色分开。飞鲸涌绿，墙乌点墨，江鸟逾白。　雪滩晚钓
水痕收，平沙冻。千山落日，一线西风。箬帽偏，冰蓑重。待遇当年非熊梦，
古溪边老了渔翁。得鱼贯柳，呼童唤酒，醉倚孤篷。　华岩晚钟
斗杓低，潮音应。菩提玉杵，金声。蝶梦惊，龙神听。夜坐高僧回禅定，
诵琅函九九残经。谯楼鼓歇，兰舟缆解，茅店鸡鸣。　西山夕照
晚云收，夕阳挂。一川枫叶，两岸芦花。鸥鹭栖，牛羊下。万顷波光天图画，
水晶宫冷浸红霞。凝烟暮景，转晖老树，背影昏鸦。